Buεmara deg yiseggasen n 90, yefka-as isem “tirgara”. Deg-s yefka ismawen i yiwudam ( aḥeddad yuɣal yisem-is Akli, tameṭṭut-is isem-is Jeǧǧiga...). Yerna ttwagelmen-d si tama n tfekka d ṭṭbiɛa, yerna-d diɣ kra n yiwudam imaynuten ur llin ara deg uḍris amensay. Ula d adiwenni, yella deg-s aṭas usemres n usigez. Ayagi yakk yessemres-it akken ad d-yexleq aferdis n tilawt. Ma deg wayen i yeɛnan tutlayt, d afran i d-yefren awalen ama d iqbuṛen ama d imaynuten akken ur iɣelli ara deg usemres n wawalen imerḍilen1. Aḥeddad l-lqalus mi tyura M. Mɛemmri, d aḍris yesɛan sin yisebtar, mi as-iɛawed K.Buɛmara yuɣal d tullist yesɛan 22 n yisebtar. Ayagi yakk yemmal-d “la récriture” s umyeḍres.